ডায়ান ক্যানন

ডায়ান ক্যানন (জন্ম সামিল ডায়ান ফ্রিসেন; ৪ জানুয়ারি ১৯৩৭) হলেন একজন মার্কিন অভিনেত্রী, পরিচালক, চিত্রনাট্যকার, প্রযোজক ও সম্পাদক। তিনি বন অ্যান্ড ক্যারল অ্যান্ড টেড অ্যান্ড অ্যালিস (১৯৬৯) ও হেভেন ক্যান ওয়েট (১৯৭৮) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি নাম্বার ওয়ান স্বল্পদৈর্ঘ্য চলচ্চিত্র পরিচালনার জন্য সেরা লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কারের মনোনয়ন লাভ করেন। তিনি হেভেন ক্যান ওয়েট চলচ্চিত্রের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং এছাড়াও আরও তিনটি গোল্ডেন গ্লোব পুরস্কারের মনোনয়ন লাভ করেন। ক্যানন ১৯৩৭ সালের ৪ঠা জানুয়ারি ওয়াশিংটন অঙ্গরাজ্যের টাকোমা শহরে জন্মগ্রহণ করেন। তার প্রকৃত নাম সামিল ডায়ান ফ্রিসেন। তার মামা ক্লেয়ার (বিবাহপূর্ব পোর্টনয়) একজন গৃহিণী এবং পিতা জীবন বিমা বিক্রয়কর্মী ছিলেন। তিনি তার রুশ অভিবাসী মায়ের মত ইহুদি ধর্মাবলম্বী হিসেবে বেড়ে ওঠেন, যদিও তার পিতা অভিসিঞ্চিত ছিলেন। তিনি পশ্চিম সিয়াটল হাই স্কুলে, এবং পরে ওয়াশিংটন বিশ্ববিদ্যালয়ে আড়াই বছর অধ্যয়ন করেন। তার ছোট ভাই ডেভিড ফ্রিসেন একজন জ্যাজ সঙ্গীতজ্ঞ। ক্যাননের প্রথম বড় সাফল্য আসে বন অ্যান্ড ক্যারল অ্যান্ড টেড অ্যান্ড অ্যালিস (১৯৬৯) দিয়ে। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন, এবং সেরা নবীন তারকা ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৭৬ সালে তিনি নাম্বার ওয়ান স্বল্পদৈর্ঘ্য চলচ্চিত্র পরিচালনার জন্য সেরা লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কারের মনোনয়ন লাভ করেন। তিনি এই বিভাগে অস্কারের মনোনয়নপ্রাপ্ত প্রথম অভিনেত্রী। কিশোরদের যৌনতা বিষয়ক কৌতূহল নিয়ে নির্মিত চলচ্চিত্রটি ক্যানন প্রযোজনা, পরিচালনা, রচনা ও সম্পাদনা করেন। হেভেন ক্যান ওয়েট (১৯৭৮) চলচ্চিত্রে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং তার দ্বিতীয় শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। "Dyan Cannon" (ইংরেজি ভাষায়)। ফিল্ম রেফারেন্স। সংগ্রহের তারিখ ৪ আগস্ট ২০২০।  "Dyan Cannon Discusses Her Faith" (ইংরেজি ভাষায়)। সিএনএন। ২৩ এপ্রিল ২০০১। সংগ্রহের তারিখ ৪ আগস্ট ২০২০।  মেয়ার, ক্যাথি (আগস্ট ১৭, ২০১০)। "Actress Dyan Cannon revealed as the 11th annual Port Townsend Film Festival special guest"। দ্য লিডার (ইংরেজি ভাষায়)। পোর্ট টাউনসেন্ড, ওয়াশিংটন। সেপ্টেম্বর ৪, ২০১৯ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০২০।  "Looking Out for 'Number One' Gets Dyan Cannon a New Role and a New Life"। পিপল (ইংরেজি ভাষায়)। ৭ (৯)। মার্চ ৭, ১৯৭৭। সেপ্টেম্বর ৪, ২০১৯ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০২০।  ফিদার, লিওনার্ড (মার্চ ৩১, ১৯৮৮)। "Jazz Reviews : David Friesen Trio at Catalina's: State of the Art"। লস অ্যাঞ্জেলেস টাইমস (ইংরেজি ভাষায়)। সেপ্টেম্বর ৪, ২০১৯ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০২০।  "The 42nd Academy Awards (1970) Nominees and Winners"। অস্কার (ইংরেজি ভাষায়)। সংগ্রহের তারিখ ৪ আগস্ট ২০২০।  স্যান্ডার্স, ডিক (৭ জানুয়ারি ১৯৭৭)। "Dyan Cannon Eschews Limits: DYAN CANNON"। লস অ্যাঞ্জেলেস টাইমস, পৃষ্ঠা f18। "The 51st Academy Awards (1979) Nominees and Winners" (ইংরেজি ভাষায়)। অস্কার। সংগ্রহের তারিখ ৪ আগস্ট ২০২০।  উইকিমিডিয়া কমন্সে ডায়ান ক্যানন সংক্রান্ত মিডিয়া রয়েছে। অলমুভিতে ডায়ান ক্যানন ইন্টারনেট মুভি ডেটাবেজে ডায়ান ক্যানন (ইংরেজি) টুইটারে ডায়ান ক্যানন